**Ministru kabineta rīkojuma projekta**

**"Par zemes reformas pabeigšanu Smiltenes novada Smiltenes pilsētā"**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma "Par zemes reformu Latvijas Republikas pilsētās" 34. pants, kas nosaka, ka lēmumu par zemes reformas pabeigšanu novada pašvaldības teritoriālajā vienībā (pilsētā) pieņem Ministru kabinets, izdodot rīkojumu uz attiecīgās pašvaldības iesnieguma pamata, un Smiltenes novada domes 2018. gada 25. aprīļa sēdes lēmums Nr. 276 (protokols Nr. 7, 3. §) "Par zemes reformas pabeigšanu Smiltenes novada Smiltenes pilsētā" (turpmāk – Lēmums), ar kuru Smiltenes novada dome apliecina, ka Smiltenes pilsētas teritorijā ir pabeigts zemes reformas process. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar likuma "Par zemes reformas pabeigšanu pilsētās" 5. panta pirmo daļu zemes reforma novada pašvaldības teritoriālajā vienībā (pilsētā) uzskatāma par pabeigtu, ja ir izpildīti likuma "Par zemes reformu Latvijas Republikas pilsētās" 6., 7. un 8. pantā paredzētie darbi.  Pamatojoties uz likuma "Par zemes reformas pabeigšanu pilsētās" 6. pantu, līdz 2014. gada 30. novembrim attiecīgā pašvaldība sagatavo un iesniedz Valsts zemes dienestam (turpmāk – Dienests) paziņojumu par zemes reformas pabeigšanu un pārskatu par zemes reformu reglamentējošos normatīvajos aktos noteikto darbu izpildi, tai skaitā, norādot zemes platības, uz kurām īpašuma tiesības saskaņā ar likumu "Par valsts un pašvaldību zemes īpašuma tiesībām un to nostiprināšanu zemesgrāmatās" (turpmāk – Nostiprināšanas likums) nostiprināmas zemesgrāmatā uz valsts vai pašvaldības vārda, zemes platības un personas, kuras noslēgušas zemes izpirkuma (pirkuma) līgumu ar Ministru kabineta noteiktu institūciju vai kurām atjaunotas zemes īpašuma tiesības, kā arī informāciju par līdzvērtīgas zemes kompensācijas fondā ieskaitīto un neizmantoto zemi.  Smiltenes novada dome ar Lēmumu apstiprināja Smiltenes novada domes sadarbībā ar Dienestu sagatavoto pārskatu par zemes reformu reglamentējošos normatīvajos aktos noteikto darbu izpildi Smiltenes pilsētā un apliecināja gatavību pabeigt zemes reformu Smiltenes pilsētas teritorijā, lūdzot Dienestam sagatavot Ministru kabineta rīkojuma projektu par zemes reformas pabeigšanu Smiltenes novada Smiltenes pilsētā.  Atbilstoši Nekustamā īpašuma valsts kadastra informācijas sistēmas datiem pārskata par zemes reformu reglamentējošos normatīvajos aktos noteikto darbu izpildi Smiltenes pilsētā sagatavošanas brīdī, t.i., 2018. gada 13. aprīlī, Smiltenes pilsētas platība sastādīja 720,1906 ha, no kuras 91,15 % jau bija ierakstīti zemesgrāmatā.  No 8,85 % Smiltenes pilsētas kopplatības zemesgrāmatā neierakstītās zemes 0,1 % – fizisku un juridisku personu tiesiskajā valdījumā esošā zeme, 0,31 % – rezerves zemes fonda zeme, bet lielāko daļu – 8,44 % sastādīja pašvaldībai piekritīgā zeme.  Iepriekš minēto apstiprina arī Smiltenes novada domes iesniegtajā pārskatā par zemes reformu reglamentējošos normatīvajos aktos noteikto darbu izpildi apkopotā informācija par zemes vienībām, zemes vienību platībām un personām, kuras īpašuma tiesības nav nostiprinājušas zemesgrāmatā, t.sk., četrām fizisku un juridisku personu tiesiskajā valdījumā esošām zemes vienībām, 33 rezerves zemes fondā iekļautām zemes vienībām un 140 pašvaldībai piekritīgām zemes vienībām.  Atbilstoši Nekustamā īpašuma valsts kadastra informācijas sistēmā reģistrētajiem datiem un pārskatā par zemes reformu reglamentējošos normatīvajos aktos noteikto darbu izpildi sniegtajai informācijai visām zemesgrāmatā neierakstītajām zemes vienībām ir noteikts to piederības vai piekritības statuss un tas atbilst pašvaldības rīcībā esošajiem dokumentiem.  Ņemot vērā minēto, kā arī, pamatojoties uz likuma "Par zemes reformas pabeigšanu pilsētās" 7. pantu, kur noteikts, ka tieslietu ministrs noteiktā kārtībā iesniedz Ministru kabinetam izskatīšanai Dienesta sagatavotos rīkojuma projektus par zemes reformas pabeigšanu attiecīgā novada pašvaldības teritoriālajā vienībā (pilsētā), ir izstrādāts Ministru kabineta rīkojuma projekts "Par zemes reformas pabeigšanu Smiltenes novada Smiltenes pilsētā". |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija (Dienests). |
| 4. | Cita informācija | 1. Ministru kabineta rīkojums "Par zemes reformas pabeigšanu Smiltenes novada Smiltenes pilsētā" būs konstatējošs dokuments, līdz ar to tam nav tiešas ietekmes uz sabiedrību, tautsaimniecības attīstību un administratīvo slogu, valsts budžetu un pašvaldību budžetiem.  2. Nostiprināšanas likuma 1. pants noteic, ka šis likums reglamentē atbilstoši zemes reformas un valsts un pašvaldību zemes īpašuma privatizācijas un atsavināšanas likumiem valsts un pašvaldību zemes īpašuma tiesības un to nostiprināšanu zemesgrāmatās, kā arī valstij un pašvaldībām piekrītošā zemes īpašuma izmantošanu līdz īpašuma tiesību nostiprināšanai zemesgrāmatās. Tāpat Nostiprināšanas likuma 2., 3., 4., 4.1 un 4.2 panta ievaddaļās ietverto tiesību normu vārdiskā izteiksme norāda, ka, pastāvot likumā noteiktiem nosacījumiem, pašvaldība vai valsts lemj par zemes reformas laikā piekritīgo vai piederīgo zemi valstij vai pašvaldībai. Ievērojot minēto, kā arī Nostiprināšanas likuma 7. pantā, kas bija spēkā līdz 2007. gada 1. augustam, noteikto, ka pēc zemes reformas pabeigšanas bezīpašnieka zeme piekrīt valstij un ierakstāma zemesgrāmatā uz valsts vārda, secināms, ka sākotnēji Nostiprināšanas likumā zemes reformas pabeigšana tika saistīta ar valstij vai pašvaldībai piekritīgās vai piederīgās zemes īpašuma tiesību nostiprināšanu zemesgrāmatā.  Saeimas 2007. gada 21. jūnijā" pieņemtais likums "Grozījumi likumā "Par valsts un pašvaldību zemes īpašuma tiesībām un to nostiprināšanu zemesgrāmatās"", ar kuru cita starpā tika izslēgts Nostiprināšanas likuma 7. pants"", norāda, ka likumdevējs izšķīries par elastīgāku risinājumu un pieļāvis, ka īpašuma tiesības nostiprināmas arī pēc lēmuma par zemes reformas pabeigšanu pieņemšanas.  Ņemot vērā iepriekš minēto, Ministru kabineta rīkojuma par zemes reformas pabeigšanu pieņemšana nevar būt šķērslis īpašuma tiesību nostiprināšanai ne valstij vai pašvaldībai uz zemi, kura tai piederējusi vai piekritusi zemes reformas laikā un par kuras piederību vai piekritību pieņemti attiecīgi lēmumi, ne arī privātpersonai.  3. Lēmuma noraksts un pārskats atbilstoši Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 76. punktam divu darbdienu laikā pēc Valsts sekretāru sanāksmes tiks nosūtīti atzinuma sniedzējiem. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Iesniedzējs:

Tieslietu ministrijas

valsts sekretārs Raivis Kronbergs

Rolava 67038632

Arta.Rolava@vzd.gov.lv